РЕШЕНИЕ 2008/134/ОВППС НА СЪВЕТА
от 18 февруари 2008 r.
за изпълнение на Съвместно действие 2005/797/ОВППС относно полицейската мисия на Европейския съюз за палестинските територии
СЪВЕТЪТ НА ЕВРОПЕЙСКИЯ СЪЮЗ,
като взе предвид Съвместно действие 2005/797/ОВППС на Съвета от 14 ноември 2005 г. относно полицейската мисия на Европейския съюз за палестинските територии (1), и по-специално член 14, параграф 2 от него, във връзка с член 23, параграф 2, второ тире от Договора за Европейския съюз,
като има предвид, че:
(1)
На 14 ноември 2005 г. Съветът прие Съвместно действие 2005/797/ОВППС за създаване на полицейска мисия на Европейския съюз за палестинските територии (EUPOL COPPS) за период от три години. Оперативната фаза на EUPOL COPPS започна на 1 януари 2006 г.
(2)
На 20 ноември 2006 г. Съветът прие Решение 2006/807/ ОВППС (2) за определяне на окончателния бюджет на EUPOL COPPS за 2007 г.
(3)
На 6 декември 2007 г. Съветът прие Решение 2007/808/ОВППС, с което се предвижда бюджетът да покрие също така разходите, свързани с мисията, считано от 1 януари 2007 г. до 29 февруари 2008 г.
(4)
В съответствие с член 1, параграф 2 от Решение 2007/808/ОВППС, преди 29 февруари 2008 г. Съветът следва да вземе решение относно окончателния бюджет на EUPOL COPPS за периода от 1 март 2008 г. до 31 декември 2008 г.,
РЕШИ:
Член 1
Референтната финансова сума, предназначена за покриване на разходите, свързани с полицейската мисия на Европейския съюз за палестинските територии (EUPOL COPPS) от 1 март 2008 г. до 31 декември 2008 г., е в размер на 5 000 000 EUR.
Член 2
Настоящото решение поражда действие от датата на неговото приемане.
Член 3
Настоящото решение се публикува в Официален вестник на Европейския съюз.
Съставено в Брюксел на 18 февруари 2008 година.